Document ID: 32009R0290

32009R0290
L 094/75
SLUŽBENI LIST EUROPSKE UNIJE
31.03.2009.
UREDBA (EZ) br. 290/2009 EUROPSKE SREDIŠNJEBANKE
od 31. ožujka 2009.
o izmjeni Uredbe (EZ) br. 63/2002 (ESB/2001/18) o statistici kamatnih stopa kojemonetarne financijske institucije primjenjuju na depozite i kredite kućanstava inefinancijskih društava
(ESB/2009/7)
UPRAVNO VIJEĆE EUROPSKE SREDIŠNJE BANKE,
uzimajući u obzir Uredbu Vijeća (EZ) br. 2533/98 od 23.studenoga 1998. o prikupljanju statističkih podataka od strane Europskesredišnje banke (1), a posebno njezin članak 5. stavak 1. i članak 6. stavak 4.,
budući da:
(1)
Od stupanja na snagu Uredbe (EZ) br. 63/2002 Europske središnje banke od20. prosinca 2001. o statistici kamatnihstopa koje monetarne financijske institucije primjenjuju na depozite ikredite kućanstava i nefinancijskih društava (ESB/2001/18) (2) utvrđen je niz poboljšanja povezanih s izvještajnom shemom za novekredite kućanstava i nefinancijskih društava. Stoga bi trebalo izmijenitipostojeće izvještajne zahtjeve.
(2)
Uvođenje sveobuhvatne raščlambe novih kredita, utvrđujući posebnoprimijenjene kamatne stope i obujam onih kredita osiguranih kolateralomi/ili jamstvom, trebao bi pomoći prikupljanju ujednačenih podataka nacijelom europodručju i olakšati usporedbe među državama.
(3)
Uvođenje raščlambe novih kredita nefinancijskih društava prema iznosimatrebalo bi omogućiti bolji uvid u financiranje malih i srednjihpoduzeća.
(4)
Uvođenje raščlambe novih kredita prema početnom razdoblju fiksiranjakamatne stope trebalo bi osigurati homogenost informacija o kamatnim stopamapovećanjem broja razdoblja kategorija fiksiranja, povećavajući timehomogenost svake kategorije.
(5)
Odvojeno izvješćivanje o kamatnim stopama koje se naplaćuju na dugovanja pokreditnim karticama (također poznata kao krediti po kreditnim karticama)omogućit će nadzor kamatnih stopa i osigurati ujednačen tretman predmetnoginstrumenta u svim državama europodručja.
(6)
Dodatna kategorija novih kredita trgovcima pojedincima u okviru „kredita kućanstvima za ostalepotrebe” osiguratće dodatne informacije o financiranju društava bez pravne osobnosti i pomoćipri tumačenju općenitih kretanja kredita kućanstvima.
(7)
Dodatno izvješćivanje o novim kreditima nefinancijskim društvima premadospijeću trebalo bi olakšati razlikovanje stopa koje se primjenjuju nakratkoročno i dugoročno financiranje.
(8)
Neophodna su pojašnjenja, redefiniranje i izravnija poveznica s Uredbom(EZ) br. 25/2009 Europske središnje banke od 19.prosinca 2008. o bilanci sektora monetarnih financijskihinstitucija (preinačeno) (ESB/2008/32) (3), s obzirom na revolving kredite i prekoračenja po transakcijskimračunima.
(9)
Također je potrebno donijeti jasnija pravila povezana sa stratifikacijom iodabirom izvještajnih jedinica koje obavljaju nacionalne središnje banke(NSB) te utvrditi pravo Upravnog vijeća na provjeru takvih postupaka,
DONIJELO JE OVU UREDBU:
Članak 1.
Uredba (EZ) br. 63/2002 (ESB/2001/18) mijenja se kako slijedi:
1.
Članak 2. stavak 3. zamjenjuje se sljedećim:
„3. Upravno vijeće ovlašteno je provjeriti usklađenost sPrilogom I.”
2.
Prilog I. mijenja se u skladu s Prilogom I. ovoj Uredbi.
3.
Prilog II. zamjenjuje se Prilogom II. ovoj Uredbi.
4.
Prilog IV. zamjenjuje se Prilogom III. ovoj Uredbi.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Članak 1. stavak 3. primjenjuje se od 1. lipnja2010.
Sastavljeno u Frankfurtu na Majni 31. ožujka2009.

Labels: 12
2
19